Barmhartige Samaritaan, Akteur Benedict Cumberbatch Red Man Van Gewelddadige Aanranding - Joy! Digital
Barmhartige Samaritaan, Akteur Benedict Cumberbatch Red Man Van Gewelddadige Aanranding
Die afgelope naweek het 'n akteur 'n ware superheld geword toe hy 'n man se lewe gered het. Die akteur, Benedict Cumberbatch, het gehelp om 'n "weerlose" afleweringsbode op sy fiets teen bendelede te beskerm wat hom aangeval het. Screengrab van 'The Sun' bladsy
Benedict Cumberbatch is veral bekend vir sy hoofrol in die trefferreeks, Sherlock, asook sy rol as Doctor Strange in die Avengers.
Toe hy sien hoe die hulpelose man aangerand word in 'n straat in Londen, het die akteur gedoen wat een van sy karakters sou doen – hy het gehelp om die misdaad te stop .
Volgens Fox News was die Britse akteur saam met sy vrou, Sophie Hunter, toe die voorval plaasgevind het. Die paartjie het in 'n Uber gery toe Cumberbatch sien hoe die bode deur bendelede geslaan word.
Cumberbatch het die Uberbestuurder bevel om te stop, uitgespring en gehardloop om die mans van die bode af te trek. "Hulle het na hom toe gedraai en probeer om hom te slaan, maar hy het homself verdedig. Dit het gelyk of sake erger kan word, toe sluit ek by hom aan," vertel die Uberbestuurder, Manuel Dias. Hy het hulle daar in die straat bevel: 'Los hom uit!'"
Die bestuurder sê hy dink die bende het Cumberbatch herken en weggehardloop. Volgens die bestuurder het Cumberbatch die slagoffer gedruk en gevra of alles reg is nadat die aanvallers weggehardloop het. "Benedict was moedig, dapper en onselfsugtig. As hy nie die bode gehelp het nie, sou hy ernstig beseer geword het. "
Toe Cumberbatch uitgevra is oor die voorval, het hy die heldhaftige optrede afgemaak en eenvoudig gesê: "Ek het gedoen, wat gegoed moes word."